  Туспуктэм: Руслан Нуриахметов Наталия Сильвестрова 0+ 11-тӥ тулыспалэ, «Пельняньлэн дунневыл нуналэз» фестивальлэн берпуметӥ нуналаз, Ижкарын сямлы пӧрмем «Пельняньлэсь салам!» акци ортчоз. Ужрадэ пыриськисьёс Россилэн пӧртэм сэрегъёсаз нимысьтыз открыткаос дунтэк келяны быгатозы. Со сярысь элькун тӧролэн но кивалтэтлэн пресс-службазы ивортӥз. Открытка келян инты Ижкарысь Шор карлудын Россиысь почталэн шатёраз 11 часысен 16 часозь ужалоз.  Ужрадэз радъясьёс нимысьтыз куать пӧртэм открыткаос дасязы. Соос тыдунтэк басьтыны, гожтыны но почта ящике лэзьыны  луоз.  Ми шумпотӥськомы нош таӵе бадӟым ужрадэ - «Пельняньлэн дунневыл нуналэз» фестивале – пыриськыны но элькунысь туризмез азинтон понна пайда вайыны. Фестивальыськелям открыткаосты ми кунмылэн пӧртэм сэрегъёсаз вуттомы. Пыриськисьёс удмурт шулдыръяськон дыръя басьтэм мылкыдъёсынызы люктськыны быгатозы Сергей Колесов, Россиысь почталэн Удмуртиысь управлениезлэн кивалтӥсез Открыткаос куинь сюрс экземплярен гинэ поттэмын. Вылазы удмурт но ӟуч кылын «Пельнянлэн нуналэз» гожтэмен нимысьтыз штемпель пуктыны быгатозы. Тодэ вайытом, 2022-тӥ арын «Пельняньлэн дунневыл нуналэз» фестивале пыриськисьёс куинь сюрс открыткаос келязы. Тодэ вайытом, 2023-тӥ арын «Пельняньлэн дунневыл нуналэз» фествиаль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Та дыре «Удмуртия – пельняньлэн дорез!» («Удмуртия –родина пельменей!»)   фотомарафон (0+) но кылбур гожтонъя «Пельнянь чуръёс» вожвылъяськон (6+) мынэ ни. Та дыре «Пельменный кубок КВН» ужрадэ (0+), PelmenRun тол бызьылонэ (0+), чорыганъя «Шудо визнан» чемпионатэ (0+), ӵужонболъя ӵошатсконъёсы (0+) куриськонъёсты куто. Ижкарысь кафеосын Пельнянь фествиаль улсын нимысьтызы меню дасязы. Тегъёс: Удмуртия Ижевск Пельняньлэндунневылнуналэз Удмуртиысьтуризм  